
PROME MINISTER 


Cuelyn Wever-Uroes 


RELATO ANUAL 2023 TA DUNA SPLICACION 
EXTENSO RIBA E DIFERENTE DEPARTAMENTONAN 
BOU INFRASTRUCTURA Y PLANIFICACION 


Recientemente durante conferencia di prensa di Gobierno, 
Prome Minister Evelyn Wever-Croes a presenta e Relato 
Anual 2023 (Jaarverslag 2023), cu ta duna un bista riba tur 
e trabounan di Ministerio di Algemene Zaken cu a wordo haci 
durante aña 2023. Un di e topiconan cu a wordo cubri den 
e relato aki ta Infrastructura y Planificacion Teritorial, cu ta 
consisti di varios paragraf. 


Den e prome paragraf cu ta cubri Directie Infrastructuur en 
Planning (DIP), ta duna un splicacion riba tur e retonan cu tin 
actualmente den e departamento aki, y di unda nan ta bin. 
Manera ta conoci, tin varios investigacion penal andando riba 
e diferente ministernan cu tabata tin infrastructura bou di nan 
encargo prome cu Gabinete Wever-Croes a drenta gobernacion. 
E investigacionnan aki a paralisa e departamento, mirando cu 
tin varios paa el DIP cu ta na cas pendiente investigacion, 


RUIMTELIJKE ORDENING 


| JAARVERSLAG 20 


causando asina cu e departamento tin un scarcedad na 
personal. Apesar di e situacion, den e relato anual, por lesa tur 
loke DIP a logra den 2023. 


Den esiguiente paragrafnan e relato anual ta duna un splicacion 
extenso di e trabounan, cu apesar cu tin hopi reto andando, a 
wordo logra pa e deparatmentonan di Dienst Landmeetkundig 
en Vastgoed Registratie (Kadaster), Dienst Openbare Werken 
(DOW), y Dienst voor Technische Inspectie (DTI). 


Prome Minister ta gradici tur departamento cu ta cay bou di 
Infrastructura y Planificacion Teritorial, pa nan trabou duro haci 
durante 2023, apesar di reto, pa logra brinda miho servicio 
na nos comunidad. Den un sigiuente conferencia di prensa, 
Prome Minister lo elabora mas di trabounan realisa y cu lo ta 
den planificacion pa wordo realisa. MN 

Danki na esfuersonan grandi di e Departamento di Recurso Humano 


y otro departamentonan 


REDUCCION DI E CIFRA DI ZIEKTEVERZUIM (AO) TA 
OTRO LOGRO GRANDI DI 


GABINETE WEVER-CROES 


ZIEKTEVERZUIM GEGEVENS 

Ziekteverzuimpercentage 2017 - 2023 


7,94% 


7,58% 


2021 2022 2023 


2018 2019 2020 2021 2022 2023* 

Ziekmeldingsfrequentie 5:52 5,99 4,50 5,07 5,49 4,66 
Gemiddelde ziekteverzuimduur 5,36 5,86 5,97 6,38 5,08 5,98 
Ziekteverzuimpercentage 8,30% 8,64% 7,94% 7,58% 7,15% 6,29% 


Bron: SVb-webportaal 


Durante e presentacion di e Relato Anual 2023 di su 
ministerio di Asuntonan General, Innovacion, Organisacion 
Gubernamental, Infrastructura y Planificacion Teritorial, Prome 
Minister Evelyn Wever-Croes a elabora riba e departamento 
di Recurso Humano(DRH), y a pone enfasis riba e parti di e 
Ziekteverzuim, of e AO di e personal di gobierno. 


E mandatario a indica cu un di e criticanan grandi ta cu den 
Gobierno tin hopi hende AO (Arbeidsongeschikt). Esaki ta 
ocasiona un problema, ya cu a causa di esaki tin cu busca 
otro personal pa haci e trabou na e momento ey. Tambe ora 
ta trata di un trabou cu ta traha segun warda, lo mester paga 
overtime pa cubri esaki, cu ta resulta den gastonan adicional 
pa Gobierno. Prome Minister ta remarca cu e ziekteverzuim 
ta bahando considerablemente y esaki ta otro logro grandi di 
Gabinete Wever-Croes cu ta bin ta trahando duro riba baha 
gastonan di Gobierno. 

Prome Minister a indica cu e logro aki no a “cai foi shelo” 
sino ta un esfuerso grandi di e Departamento di Recurso 
Humano y otro departamentonan cu ta guia y yuda esnan cu 
frecuentemente no por bin traha pa motibo di salud, unda cu 
mester. Esnan cu no por sigui traha pa motibo di salud ta haya 
un herkeuring y lamentablemente tin cu bandona servicio na un 


cierto momento. “Pues e cifranan di ziekteverzuim, AO tambe 
a baha y esey nos ta hopi contento cun'e”, Prome Minister a 
expresa. 


Lesa e Relato Anual 2023 completo riba e Facebook di Gabinete 
Wever Croes, riba website di BUVO of via e plataforma di issuu: 


https://issuu.com/gabinetewevercroesaruba/docs/ 
jaarverslag_algemene_zaken_2023 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes 


DIALUNA Y DIAHUEBS | 10:00 AM 

Prome Minister Evelyn Wever-Croes: 


PROME MINISTER A ELABORA RIBA E CARTERA 
DI ORGANISACION GUBERNAMENTAL DURANTE 
PRESENTACION DI E RELATO ANUAL 2023 


m. 


«y 


hd - 


r3 


Prome Minister Evelyn Wever-Croes durante e Conferencia 
di Prensa di Gobierno di Aruba, a presenta e Relato Anual 
2023 di su ministerio di Asuntonan General, Innovacion, 
Organisacion Gubernamental, 
Infrastructura y Planificacion Teritorial 
na unda den 4 capitulo e ta elabora 
riba cada ministerio. Den e di tres 
capitulo Prome Minister ta elabora 
riba e ministerio di Organisacion 
Gubernamental cu ta un parti hopi 
importante di su ministerio. Bou e 
capitulo aki ta cay: 


n 


bo us 


Departamento di Recurso Humano 
(DRH): 

Aki e Relato Anual ta mustra un 
informe amplio di e trabounan di 
afia 2023 y hopi importante pa 
remarca ta cu aki ta refleha con e 
cantidad di personal ta bahando y 
consecuentemente tambe e gastonan 
di personal ta bahando. 


| JAARVERSLAG 2023 


Bureau Interne Diensten (BID): 
Esaki ta curason di Gobierno y ta esun cu ta duna e servicionan 
interno, e magazijn pa henter Gobierno y e Relato Anual ta 
mustra logronan impresionante. 


Dienst Burgerlijke Stand en Bevolkingsregister (DBSB/ 
CENSO): 

Den e paragraf aki por lesa riba tur e trabounan y logronan 
di Censo na 2023. Un logro grandi y di elogia ta cu segun un 
estudio por mira cu Censo ta logra atende su bishitantenan 
den menos di 7 minuut di tempo. 


Hulpbestuurskantoor (HBK): 
Aki ta refleha e cifranan a base di transaccionnan haci entre 
otro di Censo, WEB, Elmar y SETAR. 


Het Bureau Multi Functionele Accomodaties (MFA's): 
E bureau aki ta maneha e 4 edificionan di MFA na Noord, 
Paradera, San Nicolas y Santa Cruz. 


Prome Minister ta invita e pueblo di Aruba pa lesa e Relato 
Anual 2023 completo y asina keda bon informa riba tur e 
logronan y trabounan di su ministerio di Asuntonan General, 
Innovacion, Organisacion Gubernamental, Infrastructura y 
Planificacion Teritorial. 


Esaki ta posibel riba e Facebook di Gabinete Wever Croes, 
riba website di BUVO of via e plataforma di issuu: https://issuu. 
com/gabinetewevercroesaruba/docs/jaarverslag algemene . 
zaken 2023 


—— 


ORGANISATIE 7 . 


Diaranson 8 Mei 2024 


MINISTER 


Recientemente riba Dia de la Guajiridad, Fundación 
Compartamos la Felicidad y InspirArte a organisa un evento 
"La Guajira en el Gran Caribe Diálogos sobre Aruba," na Centro 
Cultural di Banco di República na Riohacha, Colombia. Un 
actividad durante cual a destaca e lasonan historico, economico 
y cultural entre Guajira y Aruba. Minister di Cultura, Xiomara 
Maduro tabata presente riba invitacion di e organizacionnan 
organisado. E mandatario a tene un discurso den cual ela 
elabora riba e union entre La Guajira y Aruba. 


Durante di e actividad aki, e organisadonan a entrega varios 
reconocimento na e linguista y Papiamentista, Sr. Ramon 
Todd Dandaré, pa su importante aporte na cultura, educacion, 
investigacion y conservacion di nos lenga materno Papiamento. 
Apesar cu el a bin mucha na Aruba, unda el a wordo lanta y 
educa, Sr. Todd Dandaré ta recorda su origen Guajiro den tur 
evento of conferencia local y internacional, unda semper e ta 
menciona su ciudad natal Riohacha. P'esey den cuadro di e 
celebracion di Dia di Guajiridad, e Asamblea Departamental 
di Guajira a otorga e condecoracion mas halto y importante 
di e Departamento di Guajira, Luis A. Robles Suarez na Sr. 
Todd Dandaré. Tambe e Conseho Distrital di Riohacha a duna 
nan respectivo reconocimento na Sr. Todd Dandaré. Ademas 
otro intancianan manera Fundacion Teatro Aurora, Fundación 
Compartamos la Felicidad y Asociación Kojutajirawaa a honra 
e bida y obra di Todd Dandaré. 


E mandatario ta informa cu e charla "Guajira en el Gran 
Caribe Diálogos sobre Aruba", a wordo duna pa e historiado y 
autor, Sr. Fredy González Zubiría, unda el a destaca diferente 
aspecto cu ta uni nan departamento cu nos isla. Otro orador 
sra. Katherin Pérez, Directora di e Programa Economia na 
Universidad di Guajira, kende a elabora entre otro riba e 
posibilidad economico entre ambos region. 

Despues tabatin un panel cu participacion di sr. Fredy González, 
sr. Benjamin Romero, sra. Katherin Pérez y sr.Ramón Todd 


ID 8 
Dandaré. Sr. Romero a honra e memorianan di varios persona 
di origen Guajiro cu a establece na inicio di siglo pasa na Aruba 
y nan a haci di nos isla nan di dos patria. E moderado tabata 
e hurista, academico y promotor di e cultura Wayuu, sra. María 
Isabel Cabarcas kende ta directora ehecutivo di InspirArte. Na 
final Sr. Esteban Narváe kende ta gerente di Centro Cultural 
di Banco di Republica, a gradeci e participacion y aceptacion 
di e invitadonan y publico presente pa e evento aki por a bira 
uno exitoso. 


E mandatario a gradici e organisadonan pa e e invitacion y a 
felicita sr. Ramon Todd Dandaré pa tur e reconocimentonan 
cu ela ricibi. Minister Xiomara Maduro na nomber di Gobierno 
y pueblo dí Aruba a gradici sr. Ramon Todd Dandaré pa tur e 
trabounan cu e ta haci na bienestar di pais Aruba. 

MINISTER MADURO DI CULTURA A BISHITA 
BEELD EN GELUID NA HILVERSUM UNDA TA 
DOCUMENTA Y CONSERVA IMAGEN Y SONIDO 
CU TA APARECE DEN MEDIA 


IE 


di Cultura a bishita Beeld en Geluid na Hilversum. Tabata 
durante e siman di e simposio 'Dutch Digital Heritage Week' 
cu e mandatario a cera e contactonan necesario pa asina 
por bishita e edificio emblematico na unda ta documenta y 
conserva imagen y sonido cu ta aparece den media. 


E mandatario a haya un presentacion di e miembronan di e 
team di maneho di Beeld en Geluid den cual a splica tur e 
maneranan cu tin pa archiva y conserva locual ta imagen y 
zonido. Esaki ta importante ya cu tin diferente forma pa archiva 
y conserva locual ta e historia di un Pais. Den esaki Beeld en 
Geluid ta specialisa su mes den locual ta e historia den zonido, 
pero tambe e imagennan. Tur locual cu ta keda publica den 
media ta wordo archiva y conserva. 


Despues di e presentacion, Minister Maduro a haya un 
recorido den e edificio di Beeld en Geluid, cual por cierto 
ta uno masha peculiar mirando cu pafo y paden ta ilustra 
imagennan di personanan cu ta importante den media y tambe 
di acontecimentonan importante den historia di Hulanda. Nan 
ta wordo desplega den e colornan cu por mira ilustra den e 


= No mb 


fachada di e edificio. Paden di e edificio sinembargo tin un 
exposicion grandi na unda cu por haya un bista riba kico ta 
media y kico media ta significa den nos bida diario. Den e 
parti aki tambe tin e parti di gaming cual ta un di e areanan 
cu tambe ta wordo archiva pa posterioridad. E mandatario a 
haya un 'rondleiding' tambe na unda cu fisicamente e tapenan 
y artefactonan cu tambe tin di haber cu media ta wordo warda 
na un manera adecua. 


Minister Maduro ta gradici e team completo di Beeld en Geluid 
cu a ricibi'e na un forma amabel, a brind'e informacion hopi 
importante mirando cu aki na Aruba tambe ta traha pa asina 
por yega na un edificio adecua pa Archivo Nacional Aruba pa 
asina pronto nos tambe por exhibi informacion, no solamente 
documentacion pero tambe pa media y zonido. Mas cu claro, 
esaki den colaboracion cu coleccion.aw na unda cu tin tur 
informacion di nos Pais den forma digital. E mandatario ta 
extende un invitacion pa bishita www.coleccion.aw pa asina 
keda na haltura di e historia di nos Pais den nos dushi idioma 
Papiamento y accesibel den forma digital pa nos Pueblo y 
mundo henter. 

MINISTER 


Diamars , anochi, a Tene e mous 


pa Fundacion Anti Droga Aruba Ñ 
(FADA) y ArubaBank, den cuadro 
di salud mental, cual ta un topico 
sumamente importante. Salud 
mental no ta solamente brinda e 
cuido na tur esnan cu tin mester di 
esaki, tampoco e ta solamente e 
parti di diagnostica, pero e ta hopi 
importante pa kibra e taboo, pa 
crea comprension y brinda sosten 
pa di e forma aki, esnan cu tin 
mester di e cuido aki, sinti nan mes 
comfortabel suficiente pa busca e 
ayudo necesario. 


Manera ta conoci, Ministerio 
di Husticia y Asuntonan Social | 
conhuntamente cu demas m- 
stakeholders cu ta traha den e p k 
area di salud mental a bin ta tuma [* 

hopi pasonan concreto den e bon 
direccion pa cu salud mental. Esaki, 
no pa solamente e wordo adresa | 
cu prioridad, pero pa esaki bira 
un derecho fundamental di cada 
persona cu tin mester di e cuido aki. 


Actualmente, nos ta conta cu e comunidad en general, ta algo cu sigur nos ta wak. Pa e motibo 

stuurgroep GGZ, cuala base die stuurgroep aki, turstakeholders aki e ta asina importante pa organisa e tipo di conferencianan 

ta sinta cada dos siman na mesa, pa asina traha riba cada aki pa por kibra e stigma. 

aspecto pa cu salud mental manera legislacion, financiamento, 

desaroyo di cada profesional, pero tambe e parti di prevencion. Palabranan di pabien y gradicimento na e organisadornan, y 

FADA ta esun cu ta trek e parti di prevencion, pa cual motiboa tur stakeholder cu a aporta na e conferencia aki, pasobra ta 

bin cu e iniciativa di e congreso di “Mind Matters”. e tipo di conferencianan aki ta loke ta yuda kibra e silencio, 
e stigma y e taboo. Na mes momento, nos ta anuncia, cu e 

Como ministerio di Husticia y Asuntonan Social, e impacto segundo edicion di “Mind Matters” ta na caminda, cual lo ta na 

cu salud mental tin riba individuo nan, riba nan famia y nos oktober binidero. MN 

Minister Plenipotenciario mr. Ady Thijsen a atende 
e recepcion na ocacion di Dia Nacional di Polaco. | 
Minister Thijsen a felicita embahadora Margareta 
Kassangana cu e celebracion di nan dia nacional. 


Durante di e recepcion Minister Thijsen a haci uso 
di e oportunidad pa papia cu embahador di otro 
paisnan y asina fortalesa su network den e mundo 
diplomatico na Den Haag. 

Den November di 2023, Directie Arbeid en Onderzoek (DAO), 
Centraal Bureau voor de Statistiek (CBS) y Centrale Bank van 
Aruba (CBA) a ehecuta e Encuesta Forsa Laboral. E encuesta 
aki ta wordo haci anualmente, y ta tambe conoci como e Labor 
Force Survey (LFS). E obhetivo principal di e LFS ta pa obtene 
un bista completo y actual di e mercado laboral di Aruba. Por 
medio di acumulacion di datos, e encuesta por determina cifras 
cardinal di un pais, manera e grado di empleo y desempleo, y 
tambe pa señala e otro tendecianan cu tin riba e mercado. E 
informacion aki ta uno esencial pa e desaroyo di maneho pa 
cu e mercado laboral. 


Despues di e periodo di COVID-19, cual a rekeri un cambio 
den e forma cu ta colecta datos (p.e. telefonicamente), e LFS 
di November 2023 a bolbe tuma lugar en persona, esta den 
hogarnan full rond di Aruba cu a wordo selecciona for di e base 
di datonan di CBS. E encuesta a inclui algun pregunta basico 
pa e miembronan di e hogar, pero pregunta relaciona cu e 
mercado laboral solamente a wordo dirgi na persona cu tin 

15 aña bay ariba ya cu segun e principionan di e International 
Labour Organization (ILO) nan ta ser considera como parti di e 
forsa laboral di un pais. 


E datonan colecta durante November di 2023 a determina un 
aumento di 4.6 procent punten compara cu na November di 
2022. E proporcion di persona emplea relativo cu e populacion 
di 15 aña bay ariba ta 60.2%. E cantidad di esnan emplea na 
November 2023 tawata 54.523 persona. 


E cantidad di persona desemplea den November 2023 a 
conoce un reduccion di 0.3 procent punten den comparacion 
cu November di 2022. E grado di desempleo na November 
2023 tawata 4.096. Esaki ta un hecho remarcabel, como cu 
den e ultimo dos decada Aruba no a yega di conoce un grado 
di desempleo bou di 5%, manera ta wordo ilustra den e figura 
aki bou. Ademas, e reduccion aki ta señala un recuperacion 
solido for di e impacto negativo cu e pandemia tawata tin riba 
e mercado laboral. 


2024 


ANA DI STABILIDAD Y PROSPERIDAD 


Gabinete Wever-Croes 


Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


